Dancigo guldenas
Dancigo guldenas – laisvojo Dancigo miesto (dabar - Gdanskas) piniginis vienetas 1923-1939 m. Dancigo guldenas buvo sudarytas iš 100 pfenigių. Iki 1923 m. Dancigo piniginis vienetas buvo Dancigo markė. Įvedant guldeną jis buvo prilygintas ne tam tikram skaičiui Dancigo markių, bet D. Britanijos svarams (25 Dancigo guldenai = 1 D. Britanijos svarui). Prasidėjus Antrajam pasauliniam karui Dancigas buvo Vokietijos aneksuotas, ir Dancigo guldenas buvo pakeistas reichsmarke (0,7 reichsmarkės = 1 Dancigo guldenas).